РЕПУБЛИКА СРБИЈА

НАРОДНА СКУПШТИНА

Одбор за просторнопланирање,саобраћај,

инфраструктуру и телекомуникације

13 Број: 06-2/229-23

20. октобар 2023. године

Б е о г р а д

З А П И С Н И К

15. СЕДНИЦЕ ОДБОРА ЗА ПРОСТОРНО ПЛАНИРАЊЕ, САОБРАЋАЈ, ИНФРАСТРУКТУРУ И ТЕЛЕКОМУНИКАЦИЈЕ,

ОДРЖАНЕ 20. ОКТОБРА 2023. ГОДИНЕ

Седница је почела у 13.10 часова.

Седницом је председавао Угљеша Марковић, председник Одбора.

Седници су присуствовали чланови Одбора: Томислав Јанковић, Марија Јовановић, Јасмина Каранац, Драгован Милинковић, Ивана Николић, Марина Липовац Танасковић, Ђорђе Тодоровић и Бојан Торбица.

Седници Одбора су присуствовали заменици чланова Одбора: Бранислав Јосифовић (заменик Иване Србуловић), Милија Милетић (заменик Мирослава Кондића), Дејан Игњатовић (заменик Војислава Вујића).

Седници нису присуствовали чланови Одбора: Драган Јовановић, Татјана Пашић, Предраг Марсенић, Никола Нешић и Роберт Козма, нити њихови заменици.

Седници су присуствовали из Регулаторног тела за електронске комуникације и поштанске услуге: др Владимир Крстић, члан Савета, Драган Пејовић, директор, мр Драгољуб Стефановић, технички директор и Зорана Вујовић, директор Сектора за правне послове.

Одбор је, једногласно, у складу са предлогом председника Одбора усвојио следећи

Д н е в н и р е д :

1. Разматрање Извештаја о раду Регулаторног тела за електронске комуникације и поштанске услуге за 2022. годину (број 02-1273/23 од 29. 06. 2023. године).

Прва тачка дневног реда - **Разматрање Извештаја о раду Регулаторног тела за електронске комуникације и поштанске услуге за 2022. годину**

На почетку уводног излагања Драган Пејовић, директор Регулаторног тела за електронске комуникације и поштанске услуге **(**РАТЕЛ), истакао је да су активности РАТЕЛ а током 2022. године биле усмерене на унапређење регулаторног оквира за електронске комуникације и поштанске услуге, на унапређење система за мониторинг радио-фрекфенцијског спектра, на заштиту корисника услуга електронских комуникација и поштанских услуга, такође, повећање конкурентности на тржишту електронских комуникација и поштанских услуга, стручни надзор над радом поштанских оператора, као и на унапређење присуства Ратела на међународном нивоу.

У току 2022. године издато је укупно 24.800 појединачних дозвола за коришћење радио фрекфенција, одузето је 16.610 појединачних дозвола за коришћење радио фреквенција, у области радио дифузне службе дати су одговори за укупно 17 дислокација радио дифузних предајника.

Током 2022. године настављена је и фаза тестирања за примену 5Г технологија, издате су дозволе за коришћење фрекфенцијским опсезима од 700MHz, 2600MHz, 3400MHz и 3800MHz.

У 2022. године формирано је 1.859 предмета жалбе корисника на операторе од чега је 584 предмета решено позитивно. Издато је 167 потврда о усаглашености радио опреме, донето је 48 решења које се односе на доделу продужење или одузимање нумерација, унето је 10.292 контролно мерна записа, издато је 13 одобрења за обављање осталих поштанских услуга.

На тржишту поштанских услуга током 2022. године, било је регистровано 56 оператора, само један оператор је пружао универзалну поштанску услугу, а остали оператори су пружали остале поштанске услуге.

РАТЕЛ је током 2022. године послујући сходно законским овлашћењима на тржишту електронских комуникације и поштанских услуга остварио укупан приход од 2.244.321,000 динара чиме је остварио већи приход у односу на предходну годину за 6%.

Током дискусије чланови Одбора су разменили мишљења са представником Регулаторног тела за електронске комуникације и поштанске услуге **(**РАТЕЛ).

У дискусији je учествовалa народнa посланицa: Марина Липовац Танасковић.

Одбор је, једногласно, одлучио да, на основу члана 237. Пословника Народне скупштине, поднесе Народној скупштини Извештај са Предлогом закључка, којим се прихвата Извештај о раду Регулаторног тела за електронске комуникације и поштанске услуге за 2022. годину.

За известиоца Одбора и представника предлагача Предлога закључка на седници Народне скупштине одређен је Угљеша Марковић, председник Одбора.

На седници Одбора вођен је тонски запис.

Седница је закључена у 13.10 часова.

Седница је преношена у live stream-у и тонски снимана, а видео запис се налази на интернет страници Народне скупштине.

СЕКРЕТАР OДБОРА ПРЕДСЕДНИК OДБОРА

Маја Димитријевић Угљеша Марковић